لماذا قمنا بإختيار اسم "أثر" لمشروع تخرجنا ؟؟

الأثر هو رساله من الماضي، بتحكيلنا عن حضارات سبقتنا و بتورينا قد ايه مصر كانت و مازلت بلد حضارة و فن و تاريخ عظيم.

"أثر"، بنكتشف مع بعض كيف الأماكن السياحية والتاريخية بتترك بصمة فينا، والمجلة مش بس بتعرض تاريخ، بل بتخلي كل زيارة ليك لها معنى أكبر، تابعنا لاكتشاف الأثر الحقيقي لكل مكان.

"أثر" مش بس كلمة، دي تجربة، سواء كنت بتزور أماكن سياحية أو بتكتشف تاريخ وحكايات من الماضي، "أثر" بتكون موجودة معاك، بتوثق كل لحظة في كل مكان، احنا في مجلة "أثر" بنحب نعرض لك كل ما يخص التراث والثقافة، ونحكي عن الأماكن التاريخية والقصص اللي خلتها مشهورة، تابعونا وكونوا جزء من الحوار التاريخي.

"أثر" مجلة تأخذك في رحلة عبر أزمنة مصر العريقة، حيث تتلاقى روعة الحضارة وإبداع الفن والتراث في كل صفحة، لتنير دروب المستقبل بذكريات الماضي وتكشف أسرار التاريخ الخالدة.

"أثر" كل قصة، كل حضارة، وكل لحظة تترك بصمة في التاريخ.

"أثر" هو كل حاجة بتسيب فينا علامة.. مكان، حكاية، أو لحظة معانا، كل خطوة في مكان أثري بتتحول لحكاية جوه قلبك.

مش كل "أثر" حجر.. أوقات بيكون ذكرى، إحساس، أو نظرة انبهار، في مجلة "أثر"، بنوثّق اللحظات اللي بتعيش جوانا.

إيه معنى "الأثر" بالنسبالك؟ عندنا هو الحكاية اللي بتفضل حتى بعد ما نمشي من المكان.

في مجلة "أثر"، بنسأل مش بس عن المكان.. لكن عن اللي سابه فيك.

"أثر" مش بس مجلة .. دي محاولة نعيد فيها ربط روحنا بالأماكن اللي شافت حكاياتنا قبل ما إحنا نفسنا نتحكي.

بنمشي في أماكن عدّى عليها الزمن، نتصور، نضحك، ونمشي.. بس فيه أماكن بتسيب جوانا حاجة، الحاجة دي هي "أثر".

في "أثر"، بنؤمن إن الأماكن بتتكلم، بس محتاجين نصغى، علشان كده بدأنا نحكي بصوتهم.

"أثر" هو اللحظة اللي بتحس فيها إنك مش لوحدك.. إن المكان لسه فاكر، ولسه حي.